ΕΡΓΑΣΙΑ

Η εκπαιδευτική παρέμβαση είναι σχεδιασμένη να πραγματοποιηθεί στο υπολογιστικό εργαστήριο του σχολείου στη διάρκεια μίας διδακτικής ώρας. Οι μαθητές θα χωριστούν σε 6 ομάδες των 4 ατόμων,(ανάλογα με το συνολικό αριθμό της τάξης) ούτως ώστε να μελετήσουν ανά δύο ομάδες ,έναν από τους 3 παράγοντες (P,T και C) που επηρεάζουν τη θέση της Χημικής Ισορροπίας. Ο χωρισμός σε ομάδες θα γίνει τυχαία. Για να είναι πιο λειτουργικές οι ομάδες, θα πρέπει να κατανεμηθούν οι διάφορες εργασίες και να μοιραστούν ρόλοι που να διασφαλίζουν την ισότιμη συμμετοχή όλων. Οι ρόλοι θα είναι οι εξής:
 * Μελέτη της Χημικής Ισορροπίας με εργαλείο το Πείραμα Επίδειξης **
 * υπεύθυνος έργου: κρατάει το χρόνο κ συντονίζει γενικά την ομάδα
 * γραμματέας 1:χειρίζεται τον υπολογιστή και γράφει στον πίνακα της τάξης
 * γραμματέας 2: συμπληρώνει τα απαραίτητα φύλλα εργασίας
 * εκπρόσωπος: κοινοποιεί τις γνώσεις που έλαβε αυτός και η ομάδα του κατά τη διάρκεια της δραστηριότητας

Αφού ολοκληρωθούν τα βήματα της δραστηριότητας, ανά δύο οι ομάδες που έχουν μελετήσει τον ίδιο παράγοντα Χημικής Ισορροπίας, παρουσιάζουν στο σύνολο της τάξης τις πληροφορίες που έχουν λάβει, καταγράφοντας στον πίνακα τα συμπεράσματά τους.

** Προαπαιτούμενες γνώσεις **

 * οι έννοιες της συγκέντρωσης και της πίεσης
 * η έννοια της χημικής αντίδρασης
 * ενδόθερμες- εξώθερμες αντιδράσεις
 * θερμότητα αντίδρασης- ενθαλπία: ΔH

** Σκοπός **

 * να καλλιεργηθεί στους μαθητές το ομαδοσυνεργατικό πνεύμα μέσα από την κατανομή διαφορετικών καθηκόντων με κοινό σκοπό την ολοκλήρωση της εκπαιδευτικής δραστηριότητας.
 * η κατανόηση της έννοιας της Χημικής Ισορροπίας
 * η διατύπωση του νόμου Le Chatelier με το πέρας της διαδικασίας.